Oplæg til organisering af fritidstilbuddet for elever fra 5. og 6. klasse - Med 
høringssvar 
Sagsfremstilling 
29.    Oplæg til organisering af fritidstilbuddet for elever fra 5. og 6. klasse - Med høringssvar 
                                                                                                                        Åbent 
Sagsnr.: 326-2013-55223       J.nr.: 17.13.00            Natasja Mortensen.: 326-2014-21058 
  
[adresse] 
I forbindelse med Budgetaftale 2014 er det blevet besluttet, at der skal ske en omlægning af fritidstilbuddet til 
eleverne i 4., 5. og 6. klasse. Baggrunden for denne beslutning er blandt andet, at fritidstilbuddenes åbningstider 
reduceres ved Folkeskolereformens ikrafttrædelse. 
  
Der er afsat 1 mio. kr. til et fritidstilbud for elever fra 5. og 6. klasse i tilknytning til Ungdomsskolen fra det kommende 
skoleår, mens eleverne fra 4. klasse bliver en del af skolernes SFO1. 
  
Fritidstilbuddet skal køre som en forsøgsordning frem til skoleåret 2014/15. I 2015 evalueres tilbuddet med henblik 
på at vurdere, om det skal gøres permanent. 
  
Det vedhæftede notat giver en beskrivelse af konkrete forslag til, hvorledes fritidstilbuddet for 5. og 6. klasse kan 
udfolde sig under ovenstående forudsætninger. Notatet giver en kort beskrivelse af de nuværende tilbud, hvorefter 
der opstilles to muligheder for den fremtidige organisering af fritidstilbuddet.  
  
Model 1 består af to klubtilbud under regi af Ungdomsskolen i henholdsvis Kalundborg og Høng. Begge tilbud har 
fem ugentlige åbningsdage. 
  
Model 2 består af de samme to klubtilbud under regi af ungdomsskolen samt en udvidelse af lokaliteter til yderligere 
to klubtilbud. Overordnet set betyder det, at de fem ugentlige åbningsdage reduceres, således at det bliver mulighed 
for at have åbent i enkeltdage på øvrige lokaliteter. 
  
Umiddelbart har modellerne hver deres styrker og svagheder. Model 1 giver med fem åbningsdage mulighed for, at 
der skabes en vis kontinuitet og sammenhæng i tilbuddet, der er med til at understøtte kvaliteten.  Til gengæld 
begrænses den geografiske dækning. 
Model 2 tilgodeser flere geografiske områder, men har med de reducerede åbningsdage ikke samme mulighed for 
at skabe kontinuitet og sammenhæng i tilbuddene. 
  
Det er vigtigt at holde sig for øje, at begge modeller præsenterer tilbud inden for en budgetramme, der reduceres fra 
cirka 6 mio. kr. til 1 mio. kr.. Det betyder, at ikke alle elever kan få et fritidstilbud i deres lokalområde, da det er 
vanskeligt at dække det store geografiske område. 
  
BEHANDLING 
Direktionen, Børn og Familieudvalget, Økonomiudvalget, Kommunalbestyrelsen. 
  
INDSTILLING 
Fagcenterchefen for Småbørn og Undervisning indstiller, at modellerne for organisering af fritidstilbuddet sendes i 
høring. 
  
ØKONOMISKE KONSEKVENSER 
At der fastsættes en takst for forældrebetalingen, der enten kan baseres på den nuværende model, hvor der betales 
ud fra antal tilmeldte dage eller tage udgangspunkt i en fast månedlig takst. 
  
Begge modeller driftes inden for den afsatte budgetramme på 1 mio. kr.  
Økonomichefen har ingen bemærkninger. 
  
Økonomiudvalget 2010-13 møde den 11. december 2013: 
Udvalget vedtog at anbefale Børn- og Familieudvalgets indstilling. 
Kommunalbestyrelsen 2010-13 møde den 18. december 2013: 
Kommunalbestyrelsen vedtog at godkende Økonomiudvalgets indstilling. 
Direktionens møde den 2. december 2013: 
Direktionen vedtog at anbefale Fagcenterchefens indstilling. 
  
Børn- og Familieudvalget 2010-13 møde den 4. december 2013: 
Udvalget vedtog at anbefale fagcenterchefens indstilling. 
  
  
Administrationens tilføjelse d. 27. januar 2013: 
Der er indkommet i alt 34 høringssvar fra henholdsvis skolernes MED udvalg og Skolebestyrelser, fra 
Ungdomsskole og Fritidsklub, fra Fagcenter for Småbørn og Undervisning, faglige organisationer samt et enkelt 
høringssvar fra et lokalråd. 
  
9 af de indsendte høringssvar hælder til eller peger på Model 1, der består af to fritidstilbud i henholdsvis den sydlige 
og nordlige del af kommunen. Argumenterne bag valget er hovedsageligt, at den sikrer en vis kvalitet i tilbuddene. 
Enkelte af høringssvarene peger på, at tilbuddet i Høng med fordel kunne placeres på [adresse] i Gørlev, da der er 
gode inden- og udendørs faciliteter samt bedre offentlig transport forbindelser, således at tilbuddet rammer flere 
børn og unge. 
6 af de indkomne høringssvar hælder til eller peger på Model 2, der består af de samme to fritidstilbud samt en 
udvidelse til to yderligere tilbud med færre åbningsdage. Argumenterne bag denne model er særligt, at de rammer 
grupper af børn og unge, der ikke får mulighed for at benytte et andet tilbud. 
19 af de indsendte høringssvar ønsker ikke at pege på en model. Argumenterne bag er hovedsageligt, at 
modellerne ikke ses som en mulig løsning blandt andet fordi, der lægges op til en favorisering af geografiske 
områder i kommunen, og ikke alle børn har samme mulighed for at benytte et fritidstilbud. 
  
Nedenfor er listet de overordnede pointer, der går igen i en del af høringssvarene: 
· En stor del af høringssvarene peger på, at begge modeller betyder, at dele af kommunens børn og unge 
favoriseres. Der peges på, at modellerne særligt rammer kommunens landområder. 
· En stor del af høringssvarene peger på, at begge modeller medvirker til øget transporttid for børn og unge. Det 
bemærkes flere steder, at den offentlige transport for nogle områder ikke er veltilrettelagt, hvilket gør det vanskeligt 
for mange børn og unge at benytte tilbuddene. 
· En stor del af høringssvarene udtrykker, at ingen af modellerne ligger i tråd med folkeskolereformen og målet om at 
se på det hele barn. 
  
  
Det skal i øvrigt gøres opmærksom på at klub Laden i Høng, der i oplægget er benævnt som juniorklub ikke er en 
juniorklub men en fritidsklub.  
  
BEHANDLING 
Direktionen, Børn og Familieudvalget, Økonomiudvalget, Kommunalbestyrelsen. 
  
INDSTILLING 
Fagcenterchefen for Småbørn og Undervisning indstiller, at der vælges en model for fremtidig organisering af 
fritidstilbuddene for elever i 5. og 6. klasse. 
  
ØKONOMISKE KONSEKVENSER 
Ingen i forhold til det afsatte budget. 
Direktionens møde den 4. februar 2014: 
Direktionen vedtog at anbefale fagcenterchefen for Småbørn og Undervisning's indstilling. 
  
Børn- og Familieudvalgets møde den 5. februar 2014: 
Der blev stillet forslag fra udvalgsformanden om følgende med udgangspunkt i oplæg fra Bupl: 
  
Der etableres en SFO ordning på hver folkeskole omfattende børnene i 5. og 6. klasse med åbent i alt 12 timer om 
ugen. Skolerne tilrettelægger selv den aktuelle placering af åbningstiden afhængig af de lokale forhold og den lokale 
planlægning. Forældrebetalingen fastsættes til 640 kr. pr. måned for hele tilbuddet gældende både for 4 og 5 dage 
ugentligt og ved brug af 1, 2 eller 3 dage 160 kr. pr. dag pr. måned. De afsatte midler fra budgetvedtagelsen på 1 
mill. kr. anvendes til dette samt 477.000 kr. yderligere. Ordningen oprettes som et pilotprojekt i skoleåret 2014/15 
med henblik på at vurdere, om tilbuddet skal fortsætte i efterfølgende skoleår. 
  
Udvalget bakkede op om forslaget og sender det videre til behandling i Kommunalbestyrelsen. 
  
Kenneth Friis (Ø) og Mia Pedersen (A) stiller forslag om, at de 477.000 kr. finansieres via en 
tillægsbevilling, da det vedtagne budget ikke har været realistisk. 
  
Der blev stemt om forslaget: 
For stemmer: 
Kenneth Friis (Ø) og Mia Pedersen (A). 
  
Imod stemmer: 
Emma Mathiasen (V), Stefan Søndergaard (O), Mathilde Lind (V), Selma Lassen (V) og Klavs Schultz 
Tonny Østergaard (B). 
  
Venstre, De Radikale og Dansk Folkeparti stiller forslag om, at de resterende midler på 477.000 kr. tages af 
udvalgets udviklingspulje. 
  
Der blev stemt om forslaget: 
For stemmer: 
Emma Mathiasen (V), Stefan Søndergaard (O), Mathilde Lind (V), Selma Lassen (V) og Klavs Schultz 
Tonny Østergaard (B). 
  
Imod stemmer: 
Kenneth Friis (Ø) og Mia Pedersen (A). 
  
Der blev på mødet udleveret et bilag med beregninger på den samlede udgift ved en model omfattende et 5. og 6. 
klasses tilbud forankret på de enkelte skoler. 
Der vedhæftes et bilag med de økonomiske konsekvenser til behandling i Økonomiudvalg og Kommunalbestyrelse. 
Økonomiudvalgets møde den 19. februar 2014: 
Udvalget vedtog at anbefale Børn- og Familieudvalgets flertalsindstilling. Mia Pedersen og Kent Overgaard (A) samt 
Osvald Lund (Ø) tager forbehold. 
  
Bilag 
  
  
  
Notat vedr. fritidstilbud for elever i 5. og 6. Kasper Jacobsen 
326-2013-352014 
Høringssvar - fritidstilbud.pdf 
326-2014-30351 
Sammenskrivning af høringssvar vedr. fritidstilbud.docx 
326-2014-30352 
Økonomisk beregning nyt SFO2 tilbud 
326-2014-41285 
  
  
Kommunalbestyrelsens møde den 26. februar 2014: 
A foreslog, at BUPL's forslag sendes i høring. 
For stemte 9 (A, Ø og F). Imod stemte 18 (V, O og B). 
  
A foreslog, at SFO2 og klubtilbud fortsættes, som vi kender det i dag frem til årsskiftet. Vi får så her et 
grundlag for at finde ud af, hvor mange der reelt vil bruge SFO2 og klubberne. De ledige personaletimer 
anvendes i folkeskolen. 
For stemte 9 (A, Ø og F). Imod stemte 18 (V, O og B). 
  
Herefter stemtes om Økonomiudvalgets indstilling. 
For stemte 18 (V, O og B). Imod stemte 9 (A, Ø og F). 
  
  
